runetrust/blame-folketinget-dk huggingface dataset:
Margrete Auken (SF), 1999-02-24:
Og det betyder altså her, at det ikke må være en fabrikstest, fordi det simpelt hen er for dyrt. Når man ser, hvordan der ruttes med pengene - bl.a. er det altså åbenbart sådan, at man skal have COWIconsult til at svare på alle spørgsmål, ser vi i dag i avisen - så kunne man godt få en mistanke om, at man faktisk laver en testkørsel, som der ikke er anden zweck i end at vise, at det hele går, og man kan jo sandsynligvis godt få et tog til at futte frem og tilbage over banen, uden at ATC-systemet f.eks. overhovedet er godkendt. Der ligger en halv side af en OSD, altså en overordnet design, en halv side, som er godkendt.
Christina Egelund (LA), 2018-11-06:
Lige så glad som jeg helt oprigtigt er for, at de partier åbent og ærligt har erkendt, at de gik alt for langt hånd i hånd med den daværende justitsminister, lige så ærgerlig er jeg da over, at femøren ikke faldt, før man rullede de mørke gardiner ned over centraladministrationen.
Mike Legarth (KF), 2015-04-16:
Jeg redegjorde for, at den person, der bruger alt, rub og stub op igennem livet, indtil man når pensionsalderen, vil i givet fald så være berettiget til at få pension, hvorimod den, der har sparet op, sat pengene ind og har haft noget at stå imod med bliver straffet ved ikke at få grundpension.
Kaare Dybvad (S), 2017-05-03:
Det udgør jo et trafiksikkerhedsmæssigt problem, at du har en krydsning, som bl.a. skal krydses af skolebørn, som skal fra den sydlige side af vejen og ind til Knabstrup for at gå i skole, og at du har folk, der kommer kørende med meget høj fart på et stykke, hvor man officielt skal sætte farten ned til 70 km/t. og så bagefter skal sætte farten op igen.
Helge Adam Møller (KF), 2002-04-30:
Jeg vil da godt spørge hr. Per Dalgaard, om han ikke kan bekræfte, når nu de tyske motorveje fremhæves, hvor der jo stadig væk er fri hastighed på halvdelen af motorvejsnettet og mindre hastighed på den anden halvdel, at antallet af dræbte og kvæstede pr. kørt kilometer i Tyskland med fri hastighed stort set er det samme, som det er i Danmark med en hastighedsgrænse på 110 km/t. Er det ikke facts?
Søren Krarup (DF), 2004-02-17:
Teksten i det foreliggende beslutningsforslag er kort, men hr. Niels Helveg Petersen har jo formuleret sin kritik fyldigt tidligere. I en debatbog med titlen »På vej mod Europas forfatning?« skriver han således, at alene af sproglige grunde skal grundloven laves om, for den er ikke til at forstå.
Søren Søndergaard (EL), 2017-03-14:
Venstres ordfører gentager jo det der med, hvor godt det er for økonomien, og forudsiger ligesom, at det vil være virkelig godt, men er ordføreren ikke enig i, at de beregninger bygger på en model, der forudsætter fuld beskæftigelse og en neutral indkomstfordeling i de lande, der er involveret?
Line Barfod (EL), 2003-05-05:
Er de praktiserende læger godt nok rustet til at tage sig af den opgave, eller er der tilfælde, hvor det kommer til at foregå, nærmest som om man skal have en henvisning til en hørelæge, hvor man ikke får den grundige samtale, som der kan være behov for, når man skal træffe den svære beslutning?
Per Clausen (EL), 2010-01-26:
Jeg synes jo, at det var en usædvanlig hård og lidt urimelig kritik, hr. Per Dalgaard kom med, af politiet, da han ligesom påstod, at politiets indsats modsvarede det, som statsministeren havde præsteret, en statsminister, som havde det ønske at være i dialog med hele verden, mens hele verden opfattede, at han kun var i dialog med USA.
Michael Aastrup Jensen (V), 2025-01-21:
Og der er der i hvert fald én ting, der er afgørende for Venstre, og det er, at de ekstremistiske kræfter, som især Hamas, men også Hizbollah, er talsmænd og sådan fortalere for, ikke får mere magt, men at vi derimod gør alt, hvad vi kan, for at holde dem så langt nede som muligt.
Jens Vibjerg (V), 2004-03-09:
Jeg kan godt forstå, at hr. Jan Petersen ikke vil svare på det her skattespørgsmål, for jeg tror, at de fleste af os kan forestille sig, hvad det ført ud livet vil indebære. Så vil jeg godt springe over i en anden boldgade, for et af de instrumenter, som hr. Jan Petersen vil trække i anvendelse igen, er genindførelse af servicejob.
Christian Juhl (EL), 2020-06-18:
I forhold til indholdet af pakken – som vi jo desværre ikke må offentliggøre, fordi det var fra et lukket møde, men det er jo nævnt af andre, bl.a. Søren Espersen, at det bl.a. handler om turisme, udvikling af turisme, udvikling af erhverv – er vi vil alle sammen enige om, at det vil være rigtig godt for Grønland at få noget gang i økonomien, så man kunne være mere økonomisk selvbærende.
Helene Liliendahl Brydensholt (ALT), 2023-03-16:
Men i 2021 konkluderede et enigt Dyreetisk Råd, at det er uacceptabelt at holde mink i bur, og de sagde endvidere, at der ikke findes alternativer til de nuværende bursystemer, som i tilstrækkelig grad tilgodeser minkenes velfærd.
Michael Aastrup Jensen (V), 2020-05-13:
Altså, situationen er jo den, at hvis man kigger på en landsby som Assentoft, som faktisk er den næststørste by i Randers Kommune, og ikke mindst oplever den massive beboertilstrømning, der faktisk er, samtidig med at der nu også vokser rugmalt rundt omkring fabrikken, så er det altså noget, som virkelig er et stort, stort problem for rigtig, rigtig mange borgere.
Karsten Hønge (SF), 2022-05-03:
Det er, som om man har de her svar om, at dagpengene skal sættes ned, og at kontanthjælpen skal sættes ned, og at man går ud og prøver at forsure sådan almindelige menneskers liv, så de bliver så trætte af det hele, og så skal de nok komme ind på arbejdsmarkedet.
Aaja Chemnitz Larsen (IA), 2019-10-09:
Vi skal have penge til vækst, kan man populært sige, og helst en bæredygtig vækst, som ikke blot ribber vores mange gode naturressourcer i Grønland her og nu, men en, der peger frem mod en stærkere diversificeret erhvervsudvikling i Grønland.
Bjørn Brandenborg (S), 2025-03-11:
I det seneste år har regeringen også igangsat og iværksat flere initiativer på området, herunder kriminalisering af psykisk vold og stalking, en handleplan mod partnervold, den kommende forsøgsordning med omvendt fodlænke samt en kommende strafreform, der skærper straffen for personfarlig kriminalitet.
Magnus Heunicke (S), 2020-04-22:
Sundhedsstyrelsen beskriver i deres notat om omstilling og gradvis øget aktivitet i det kommunale sundhedsvæsen, at genoptræning er en kritisk funktion, som skal varetages – selvfølgelig fortsat med fokus på at fastholde de gode tiltag, der medvirker til at reducere smitterisiko.
Irene Simonsen (V), 2004-11-04:
Bl.a. er det jo sådan, at regeringen hele tiden lægger vægt på, at der skal være mulighed for at blive på arbejdsmarkedet så lang tid som overhovedet muligt, og i den forbindelse vil den gerne give valgfrihed til dem, der indbetaler SP, til at placere den i forskellige puljer.
Line Barfod (EL), 2011-02-01:
Derfor vil jeg også gerne spørge den konservative ordfører: Synes De Konservative, at det er rimeligt, at vi bruger over 100 mio. kr. om året på at betale advokatregninger, revisorregninger for nogle af de mest velstående og ressourcestærke borgere i dette land, når de fører skattesager, mens man afviser, at der kan komme 5 mio. kr. mere til retshjælp oven i de 12 mio. kr., der bliver brugt i forvejen til nogle af de mest udsatte borgere i det her land?
Simon Kollerup (S), 2025-08-14:
Det er jo helt åbenlyst, at hvis vi er en situation, hvor vi er mere alene hjemme i Europa og i mindre grad kan være sikre på en amerikansk hånd i ryggen og samtidig måske ikke har det allerhøjeste tempo aktiveret endnu i oprustningen af vores forsvar, så er der altså et behov for, at vi løfter synet og også gør noget, som er vidtgående, men som er vigtigt for at passe på Danmark og passe på danskerne.
Frank Aaen (EL), 1998-12-09:
Men på baggrund af det, der blev sagt af Socialdemokratiets ordfører, fru Hanne Andersen, om, at spørgsmålet om ressourcer bl.a. til det her område ikke nævnes af Venstre og De Konservative i finanslovforhandlingerne, vil jeg gerne spørge den socialdemokratiske ordfører: Vil Socialdemokratiet, efter at der viser sig at være flertal for det her forslag, så sørge for at få rejst spørgsmålet over for forligsparterne i finanslovforliget om, at så må der også straks åbnes op for nogle flere penge?
Nanna Westerby (SF), 2008-02-21:
Det undrer mig, hvordan de her nedskæringer kan være at prioritere uddannelser meget højt, når gymnasier og tekniske skoler får endnu flere lærerfri timer, får endnu flere elever i klasserne, fordi de skal spare 1 pct. af deres budgetter - uanset om man kalder det en opsparing, er det jo sådan set penge, der skal findes på nogle meget små budgetter i år - når lærer- og pædagoguddannelserne får inddraget de puljer, der giver bare et minimum af økonomisk råderum til kvalitet og udvikling på grunduddannelserne.
Line Barfod (EL), 2008-05-16:
Så derfor er der meget andet end det, der sker på Justitsministeriets område, som har en kriminalpræventiv effekt, og derfor mener jeg - som også andre har været inde på - at vi skal have det med som en mulighed, at når vi debatterer love her i Folketinget, må vi kunne gå ind og sige, at vi vil have en vurdering af, hvad den kriminalpræventive effekt vil være.
Kaare Dybvad Bek (S), 2024-04-18:
Dels skal fuldtidsstudium, læretid og praktik sidestilles med fuldtidsarbejde i forhold til opfyldelse af beskæftigelseskravet, dels skal reglerne for unge udlændinge under 19 år lempes, så der, som jeg har forstået det, ikke længere gælder et krav om, at den unge har været i uafbrudt uddannelse eller fuldtidsbeskæftigelse siden afslutningen af folkeskolen.
Michael Aastrup Jensen (V), 2021-01-22:
Så sagt meget firkantet – og ja, jeg mener det hundrede procent – så spiller man fuldstændig ind på den dagsorden, som Putin jo ønsker, nemlig at vi begynder at få det til at knirke i det udmærkede samarbejde, som er nødvendigt for at kunne stå imod den aggressivitet, vi desværre oplever.
Line Barfod (EL), 2005-11-24:
Det er staten som en af de store arbejdsgivere, det er regionerne, som får sygehusene, og det er de private arbejdsgivere, som i høj grad er med til at fastlægge vilkårene på arbejdsmarkedet, som gør, at alt for mange bliver nedslidte og derfor får brug for offentlige ydelser.
Anne Grete Holmsgaard (SF), 2002-04-16:
Det handler jo også om at sikre en type vækst, hvor vi respekterer, at der er et miljø, som også skal være bæredygtigt, hvor vi rent faktisk bruger den viden, vi har igennem vores videnakkumulering i vores forskningsmiljøer, til at udarbejde noget, jeg ville kalde en begavet eller en intelligent vækststrategi, som er baseret på, at vi også skal have et bæredygtigt samfund.
Henning Hyllested (EL), 2018-04-12:
Selvfølgelig skal staten – det er jo det, det handler om her, men kommunerne og regionerne burde følge trop – ikke spare penge på at gennemføre den her konflikt, og slet ikke i betragtning af at det lockoutvarsel, som de offentlige arbejdsgivere har sendt, er så voldsomt og så omfattende.
John Dyrby Paulsen (S), 2012-12-18:
At tage et enkelt år ud, hvor vi har skullet opfylde en EU-målsætning, som Venstre i øvrigt har sørget for at vi blev pålagt, har intet at gøre med den nulvækst, som hr. Lars Løkke Rasmussen har flyttet Venstre over til at have.
Bjørn Westh (S), 1998-02-04:
Jeg må dog her indskyde, at regulariteten er forbedret betydeligt siden jul. Samtidig vil jeg understrege, at det er vigtigt, at de beslutninger vedrørende infrastrukturudbygningen og materielanskaffelsen, som Folketinget skal tage i den kommende tid, bliver taget med et så godt informationsmæssigt udgangspunkt som muligt for alle.
Rasmus Prehn (S), 2009-09-08:
Er det ikke udtryk for, at alle kommuner i øjeblikket er utrolig hårdt spændt for og har svært ved at få enderne til at nå sammen, så vi er nødt til at lave en mere realistisk ramme over for kommunerne, hvis ikke vi herinde skal have ansvaret for, at der bliver ringere velfærd?
Margrethe Vestager (RV), 2012-04-26:
Der er det fair nok at man siger: Prøv at høre her, vi har sådan set tænkt os at gå, men vi anerkender, at vi har fået nogle fordele i det fællesskab, vi har haft, og det vil vi gerne snakke med jer andre om hvordan vi afregner på en rimelig måde.
Johanne Schmidt-Nielsen (EL), 2016-05-18:
Der er mange tusinde tyrkiske statsborgere i Tyrkiet, som på den ene eller på den anden måde har en tilknytning til ISIL, og det synes jeg da er værd at overveje, når man overvejer visumfrihed mellem Danmark og Tyrkiet, og det er det, jeg spørger til.
Ulrik Kragh (V), 2003-10-08:
Venstre har sammen med vores regering, og det bakker vi hundrede procent op bag, med tilfredshed set, at udenrigsministeren har taget initiativer i både internationale fora, i forbindelse med møder, der har været holdt, og i forbindelse med enkelthenvendelser til en lang række lande og bakket op om FN og søgt indflydelse på, at FN skulle være centralt placeret.
Bertel Haarder (V), 2006-03-03:
Så jeg synes ikke, at det er helt rimeligt, at fru Margrethe Vestager siger, at vi ikke har nogen synspunkter og nogen meninger, samtidig med at vi bliver bebrejdet, at vi kissemisser for meget med Globaliseringsrådet, som jo ikke er et råd, der stemmer og træffer beslutning.
Henriette Kjær (KF), 2001-12-11:
Som det formentlig også vil være forslagsstillerne bekendt, ønsker regeringen desuden at fremsætte forslag om friere valg på ældreområdet dels i form af frit valg af plejehjem, dels i form af at give de ældre mulighed for frit at vælge mellem kommunale og private leverandører.
Elisabeth Arnold (RV), 2004-01-13:
Det er vigtigt, at Menneskerettighedsdomstolen kan bringes til at fungere, og vi er meget spændte på at se, hvad det er for ændringer, man har tænkt sig at gøre for at få ikke blot økonomiske forbedringer, men også nogle strukturmæssige forbedringer i domstolens arbejde.
Kristian Thulesen Dahl (DF), 2000-10-11:
Statsministeren forholdt sig ikke til, om man ville have en uændret situation efter nejet, og at det ikke ville være godt ifølge statsministeren. Statsministeren forholdt sig til, at huslejen ville stige, og vi kan i dag konstatere, at der ikke er kommet ét eksempel på det, som statsministeren hævdede tilbage i april.
Jørgen S. Lundsgaard (KF), 2011-02-25:
Med gennemførelse af EU-direktivet om mulighed for geologisk lagring af kuldioxid er det ligeledes hensigtsmæssigt, at vi ændrer offshoresikkerhedsloven til også at omfatte den her aktivitet og derved harmonerer de sikkerheds- og sundhedsmæssige forhold vedrørende lagring af CO2 og naturgas, som foretages i tilknytning til offshoreanlæg.
Per Stig Møller (KF), 2004-03-31:
at regeringen, da den skulle tage endelig stilling, lagde afgørende vægt på netop disse 13 punkter, nemlig bl.a. at Irak ifølge våbeninspektørerne ikke havde overholdt kravene i resolution 1441 om omgående, betingelsesløst og aktivt samarbejde, og at det måtte konstateres, at Irak dermed havde forspildt sin sidste chance i medfør af resolution 1441.
Astrid Krag (S), 2022-03-22:
Vi har altså allerede taget initiativ til at udbrede de nuværende velfærdsaftaler på de tre velfærdsområder, som er store og udgør hjørnestenene i den nære velfærd – dagtilbud, folkeskole og ældrepleje – områder, vi alle sammen stifter bekendtskab med, og som er en del af fundamentet for vores velfærdssamfund.
Peter Hummelgaard (S), 2024-05-03:
Jeg håber, at mange af de partier, der står bag aftalen om tilsynet, igen er klar til at tage medansvar for at sikre, at PET også fremover har de rette forudsætninger for effektivt at kunne udføre sine opgaver, når vi forhåbentlig om ikke så lang tid tager hul på det.
Margrethe Vestager (RV), 2010-10-29:
Når vi i oppositionen har arbejdet med det her, har vi jo gjort det på baggrund af nogle af de samme kilder, som jeg vil tro at Klimakommissionen har trukket på, og det er også derfor, jeg ikke er overrasket over, at oppositionens forslag på lange, lange stræk er i fuld overensstemmelse med Klimakommissionens, ligesom de i øvrigt er i fuld overensstemmelse med en række af de andre aktører, der har overvejet det her.
Mai Henriksen (KF), 2012-05-31:
Jeg oplevede kærligheden til historien og kærligheden til vores kulturarv, og det kan ikke undgå at gøre indtryk, når man er vidne til sådan en kærlighedsfortælling om den maritime kulturarv, og så giver det et udtrykt ønske om at bevare de kulturskatte af bevaringsværdige træskibe, som vi har her i Danmark.
Per Clausen (EL), 2008-05-27:
Men er fru Mette Gjerskov ikke enig med mig i, at hvis man ser på de undersøgelser, der er lavet af, hvordan vi kan sikre den størst mulige CO2-reduktion i transporten og i øvrigt også på alle mulige andre områder på den mest fornuftige måde, handler det jo om at fremskynde udviklingen af vedvarende energi, sådan at man kan få biler og tog til at køre på el, og at vi jo i hvert fald skal være meget opmærksomme på, at vi ikke bruger mange ressourcer på at få noget op at køre, som måske i virkeligheden bare er en kortsigtet løsning, som ikke kommer til at fungere, og som måske allermest handler om, at landbruget har brug for også at få afsat noget affald til en rimelig høj pris?
Lars Løkke Rasmussen (V), 2018-02-27:
Og det kan godt være, det er, fordi vi kom til at tale om alle de bedrifter, fru Pia Olsen Dyhr havde udøvet i sin ministertid – hvor nogle påstår, at der var tale om et orkestreret indgreb frem mod lockout, altså, det kan jeg bare læse bøger om, og hvor servicerammerne blev reduceret – holdt op imod dagens indlæg.
Rosa Lund (EL), 2021-11-26:
I dag er det jo sådan, som vi også har været inde på i debatten, at selv om der bliver afsat penge til at tage flere hundrede kvoteflygtninge, tager regeringen alligevel ikke ret mange, og det er jo, fordi fru Inger Støjberg fik indrettet loven sådan, at det egenhændigt er ministerens beslutning, hvor mange kvoteflygtninge der skal tages.
Hans Kristian Skibby (DF), 2005-05-17:
Af redegørelsen fremgår det klart af punkt 11, at processen mod et frit og demokratisk Irak stadig væk står foran mange udfordringer for ikke at sige problemstillinger, der efter Forsvarets Efterretningstjenestes vurdering vil løbe over minimum 1-2 år, inden man reelt kan forvente en klar forbedring af sikkerhedssituationen i Irak.
Simon Emil Ammitzbøll (LA), 2011-03-23:
Jamen altså, undskyld mig, vil jeg sige til fru Pia Olsen Dyhr: Dem, der er uhæderlige, hvis nogen er det – jeg kan egentlig ikke lide at bruge sådan et ord, men det var fru Pia Olsen Dyhrs eget – eller dem, der i hvert fald ikke opfører sig ordentligt, er da dem, der presser en diskussion så hurtigt igennem, at der egentlig ikke kommer nogen dialog med den danske befolkning.
Uffe Elbæk (ALT), 2020-01-24:
Jeg vil bare som en start sige, at jeg er fuldstændig enig – ord for ord – i den tale, der lige blev holdt, og mit spørgsmål er egentlig bare sådan af ren nysgerrighed: Hvad er det for nogle mellemregninger, der har gjort, at Socialdemokratiet nu står med en anden holdning til det?
Lissa Mathiasen (S), 2006-05-10:
Altså, vi ved, at Forbrugerrådet, Forsikring & Pension, Brancheforeningen for Bygningssagkyndige og Energikonsulenter, Danske Boligadvokater, Dansk Ejendomsmæglerforening og Parcelhusejernes Landsforening i fællesskab har rettet henvendelse til justitsministeren og sagt, at der er enighed om, at en revision af huseftersynsordningen er påkrævet, idet der er en kommunikationsindsats, som skal opfyldes, men også et behov for, at en udbygning af tilstandsrapporten bør ske.
Dorte Bennedsen (S), 1998-05-05:
Men vi har altså den grundholdning, at det, at man har en spritdom fra 1969, ikke behøver komme én til skade i 1998, og at det, at man har en 14 år gammel dom for vold, hvor straffen er udstået, ikke skal komme én til skade 14 år senere.
Frank Jensen (S), 2001-10-10:
Chefen i DCP kendte altså heller ikke kendte hans tilstedeværelse her i landet, selv om det var DCP, der havde indskrevet ham; det gjorde chefen for Politiets Efterretningstjeneste ikke; det gjorde jeg ikke; det gjorde chefen for Forsvarets Efterretningstjeneste ikke; det gjorde forsvarsministeren ikke.
Kristian Thulesen Dahl (DF), 2001-03-14:
Forvirringen skabes så af, at fødevareministeren i går og også tidligere har givet udtryk for, at det i den veterinære situation, vi har for øjeblikket, er meget påkrævet, at der sker en kontrol på netop landegrænsen af de personer, der kommer ind, og en kontrol af, hvad de indfører, så vi undgår spredning af mund- og klovsyge til Danmark, og det er jo senest aktualiseret af fundet af mund- og klovsyge i Frankrig.
Hans Kristian Skibby (DF), 2005-05-20:
Hvis jeg skal være helt ærlig, så vil jeg da også sige, at mange af de steder, hvor man har oplevet, at skolelukninger er kommet på tale, har der jo været nogle gode lokale friskoler, som er vokset op i stedet, og som har gjort, at området er vokset i tiltrækningskraft frem for at blive minimaliseret.
Louise Schack Elholm (V), 2021-01-21:
Og det tror jeg at jeg stillede spørgsmål om i sidste uge til skatteministeren, og derfor er det selvfølgelig noget af det, som vi gerne vil have kigge nærmere på i lovbehandlingen; hvad kan vi gøre for at hjælpe virksomhederne i den krise, som de er i nu?
Tommy Dinesen (SF), 1997-11-21:
Jeg mener, at man jo fra fra DSB, som jo ikke mere er det dér store, højtflyvende monstrum i etaten, ærlig talt kunne sige til pendlere, til kunderne: Hør her, næste gang der sker ændringer i køreplanen, så annoncerer vi det i forvejen, vi slår det op på stationen.
Marcus Knuth (KF), 2020-11-19:
Den prioritering, regeringen så har haft, er, at det første, man gør, efter at man har fået regeringsmagten, er at hæve ydelserne for visse grupper af flygtninge, og det næste, man gør, er at gøre det nemmere at blive i Danmark, hvis det er sådan, at man har et arbejde, selv om man kommer fra et land i krig, og der er fred i hjemlandet.
Line Barfod (EL), 2005-05-31:
Jeg har prøvet at lytte ret nøje til, hvad skatteministeren har sagt både under denne debat og tidligere, og det er endnu ikke lykkedes mig at høre et eneste argument for, hvorfor man ved denne omlægning i modsætning til alle tidligere gange, hvor man har flyttet rundt på tjenestemænd, denne gang vil ud og tvinge tjenestemændene til, at de skal tåle risiko for ringere vilkår, uden at de får valgmuligheden.
Bjarne Corydon (S), 2012-01-18:
Når man taler om job, er det jo dels et spørgsmål om, i hvor høj grad den efterspørgsel, man skaber fra statens og det offentliges side, bidrager til, at der bliver skabt beskæftigelse, dels er der et langsigtet aspekt, der handler om arbejdsudbud, altså hvor mange hænder, vi har til rådighed.
Jens Rohde (KD), 2021-05-06:
Det er, at vi har et borgerligt Danmark, som ikke anerkender f.eks., som fru Rosa Lund siger, grundloven, men i hvert fald slet ikke retsreformen fra 1919, hvor man gik fra det inkvisitoriske retsprincip til det akkusatoriske retsprincip, og det kan aldrig være sådan, at vi straffer kollektivt i det her land, hr. Morten Messerschmidt.
Anni Svanholt (SF), 2000-03-17:
Disse lokale afgørelser skal også respekteres centralt, når de planlægningsmæssige spilleregler er overholdt, og der lokalt har været en grundig offentlig debat om sagen. Enhedslisten foreslår også, at det skal være muligt at ekspropriere til vindmøller eller ekspropriere eksisterende ældre møller med henblik på at erstatte dem med nye, moderne møller.
Nick Hækkerup (S), 2021-04-07:
Det, at vi har sagt og er blevet enige om, at man i går åbnede delvis for de liberale erhverv, gjorde, at frisørerne havde stor aktivitet, og det, at vi, så vidt jeg husker, er det den 6. maj, forventeligt åbner for indendørs servering i restauranter, vil givetvis gøre, at der er godt fyldt op i restauranterne.
Aase D. Madsen (DF), 2003-04-10:
Beslutningsforslaget indebærer, at der skal ydes statstilskud på ca. 9 mio. kr. om året til omkostningerne i forbindelse med typegodkendelse og kvalitetsordninger, og beløbet er specifikt øremærket til virksomheder, der fremstiller vindmøller, kedler og brændere til biobrændselsanlæg, solvarme- og solcelleanlæg.
Martin Lidegaard (RV), 2014-03-25:
Jeg tilslutter mig som sagt det princip, at befolkningen i Vestsahara skal have indflydelse på deres egen skæbne, og jeg beklager dybt den splittelse og lidelse, som den langvarige konflikt har påført utallige familier i Vestsahara og i flygtningelejrene i Algeriet.